OzLabs/hebrew-wiki-articles huggingface dataset:
צ'אנגן רואיקסינג M80

צ'אנגן רואיקסינג M80 (באנגלית: Changan Ruixing M80) הם דגמי מיניוואן ומכונית מסחרית שיוצרו במספר תצורות מתוצרת יצרנית הרכב הסינית (חברה ממשלתית) Changan Automobile (שם רשמי: Chang'an Automobile (Group) Co., Ltd, שם בסינית: 重庆长安汽车股份有限公司) אשר מיוצרים משנת 2013 בסין.

מטה ומפעל היצרן ממוקם במחוז צ'ונגצ'ינג בדרום-מערב סין.

==דגמים==
===דגמי מנוע בנזין===

* גרסאות: מיניוואן, מסחרית.
* גרסאות מיניוואן: מספר דלתות: 5 דלתות (דלתות אחוריות - דלתות הזזה), תצורות: 7 מושבים, 9 מושבים, 10 מושבים.
* גרסאות מסחרית: 5 דלתות-2 מושבים, 4 דלתות-2 מושבים, 4 דלתות-4 מושבים, 3 דלתות-2 מושבים, 3 דלתות-5 מושבים (3 מושבים אחוריים מתקפלים).
* מנוע בוקסר, מנוע בנזין 4 צילינדרים, 1.5 ליטר, מנוע מתוצרת מיצובישי מוטורס מסדרה "Mitsubishi Orion engine" מסוג "4G15S".
* סוג הנעה: הנעה קדמית.
* מחיר היחידה נע בין 53,800–72,000 רנמינבי (בשנת 2018, בסין, דגם מנוע בנזין).

===דגם מנוע חשמלי===

* דגם רכב חשמלי הקרוי "Ruixing EM80".
* מנוע חשמלי בהספק 60 קילוואט־שעה, מומנט של 200 ניוטון מטר הממוקם מאחור.
* סוג הנעה: הנעה קדמית.
* סוללת ליתיום-יון בהספק 48.4 קילוואט־שעה.
* מחיר היחידה נע בין 96,800–98,800 רנמינבי (בסין, דגם מנוע חשמלי).

==גלריה==
<gallery mode="packed" heights="130">
קובץ:Chana Ruixing M80 01.jpg | דגם "צ'אנגן רואיקסינג M80", בתצורה 3 דלתות
קובץ:Chana Ruixing M80 02.jpg | דגם "צ'אנגן רואיקסינג M80", בתצורה 3 דלתות
קובץ:Changan(Chana) Ruixing M80 front 8.16.18.jpg | דגם "צ'אנגן רואיקסינג M80", בתצורה 3 דלתות
קובץ:Ruixing M80 003.jpg | דגם "צ'אנגן רואיקסינג M80", בתצורה 5 דלתות
קובץ:2013 Chana Ruixing M80 (rear).jpg | דגם "צ'אנגן רואיקסינג M80", שנת 2013 בתצורה 5 דלתות
</gallery>

==ראו גם==
* מיניוואן
* צ'אנה סטאר 9
* צ'אנגן ג'ויס

== קישורים חיצוניים ==

* [https://www.changan.com.cn/ אתר היצרן]

==הערות שוליים==

קטגוריה:דגמי מכוניות שהושקו ב-2013
קטגוריה:מיניוואנים
קטגוריה:מכוניות מסחריות
קטגוריה:מכוניות חשמליות
קטגוריה:כלי רכב המיוצרים בסין
רואיקסינג M80
יחסי צ'כיה–קולומביה

שגריר צ'כיה בקולומביה ולדימיר אייסנברוק (מימין) מגיש [[כתב האמנה לנשיא קולומביה גוסטבו פטרו, 2024]]
יחסי צ'כיה–קולומביה הם יחסי החוץ בין קולומביה לצ'כיה.

== היסטוריה ==
הקשרים הראשונים בין ארצות צ'כיה לאזור קולומביה הנוכחית התרחשו בתקופות העידן הקולוניאלי, במהלך פעילויות מיסיונריות של ישועים באזור זה.<ref name="autogenerated1"></ref> בשנות ה-60 של המאה ה-19 הבוטנאי הצ'כי בנדיקט רוזל גילה את צמחי הציקסים זמיה רוזלי בחוף השקט בקולומביה. הצמח נקרא על שמו. בשנת 1922 החלה הפעילות הקונסולרית בין צ'כוסלובקיה לקולומביה. מאז 1926 היה קונסול קולומביאני בפראג. בשנת 1935 שתי המדינות הסכימו להחליף שגרירים.

בשנת 2008, במהלך ביקורו בקולומביה, ניהל ראש ממשלת צ'כיה מירק טופולנק משא ומתן על מכירה פוטנציאלית של מטוס הקרב אארו L-159 עם נשיא קולומביה אלווארו אוריבה.<ref></ref><ref></ref>

== נציגויות דיפלומטיות ==
* קולומביה מיוצגת בצ'כיה באמצעות שגרירותה בווינה, אוסטריה.
* צ'כיה מחזיקה בקולומביה שגרירות בבוגוטה ושלוש קונסוליות בברנקייה, קרטחנה ומדיין.<ref></ref>

==קישורים חיצוניים==

== הערות שוליים ==
סימיו (מחוז)

סימיו (בסוואהילי: Mkoa wa Simiyu) הוא אחד מ-31 מחוזות טנזניה. המחוז משתרע על פני שטח של 23,807 קמ"ר.

מחוז זה, המחולק לחמש נפות, ממוקם בחלק הצפוני של המדינה וגובל במזרחו עם מניארה וסינגידה, בדרומו עם מחוז שיניינגה, מחוז מוונזה במערב ובמחוז מרה בצפון<ref></ref>. המחוז נוסד בשנת 2012.

על פי המפקד שנערך בטנזניה בשנת 2012 מנה מחוז זה 1,584,157 נפשות.

== נפות המחוז ==

* בריאדי
* מאסווה
* איטילמה
* מיאטו
* בוסגה

בחמש הנפות קיימים כ-479 כפרים<ref></ref>.

== חקלאות ==
במחוז סימיו קיימים שלושה אזורים חקלאיים - האזור הכולל את בריאדי, בוסגה ואיטילימה, המתאפיין בגידולים כמו כותנה, תירס, דורה וקסאווה; האזור הכולל את מיאטו, בו כמעט לא קיימת חקלאות, והגידולים המעטים בו מופנים להאכלת חיות משק; והאזור הכולל את מאסווה, שמאופיין בגידולי תירס וכותנה<ref></ref>.

==קישורים חיצוניים==

* 
* [https://www.tanzaniatourism.go.tz/en/destination/listings/category/simiyu סימיו] באתר tanzaniatourism.go.tz
* [https://globaldatalab.org/profiles/region/TZAr217/ מידע סטטיסטי על מחוז סימיו]

==הערות שוליים==

קטגוריה:טנזניה: מחוזות
רובי לינדזי

רובי לינדזי (באנגלית: Ruby Lindsay; 20 במרץ 1885 – 12 במרץ 1919) הייתה מאיירת וציירת אוסטרלית, אחותם של הציירים נורמן לינדזי ופרסי לינדזי.

== ביוגרפיה ==
לינדזי נולדה בקרסוויק, ויקטוריה, <ref>Smith, Bernard. "Lindsay, Ruby (1885–1919)". Australian Dictionary of Biography. </ref> ילדתם השביעית ובתם השנייה של רוברט וג'יין לינדזי, והתגוררה במלבורן מגיל 16 עם אחיה פרסי בזמן שלמדה בגלריה הלאומית של בית הספר ויקטוריה.

לינדזי ציירה מדי פעם למגזין "הבולטין" ואיירה את סקיצות הסטודיו של ויליאם מור (1906) ועיצבה כרזות.<ref></ref>

בשנת 1909 נסעה לאנגליה עם אחיה נורמן, וויל דייסון. היא נישאה לוויל ב 30 בספטמבר שנת 1909. <ref>"Artistic Families". Herald (Melbourne, Vic. : 1861 - 1954). 1 October 1909. p. 1.</ref> (אחיה ליונל התחתן עם אחותו של וויל.) לרובי ולוויל נולדה בת אחת, בטי (1911–1956).

בשנת 1912 תרמה איורים לספר Epigrams of Eve מאת עורכת דין והעיתונאית סופי אירן לואב.

לאחר מלחמת העולם הראשונה היא ביקרה באירלנד ומתה במהלך מגפת השפעת הספרדית.

לינדזי קבורה באותה חלקת קבר כמו בעלה בבית העלמין בהנדון, לונדון. שמה על המצבה מוצג כ"רובי לינד".

== גלריה ==
<gallery mode="packed" heights="190">
File:Mother and child by Ruby Lindsay.jpg|אם וביתה

File:Society of Artists, Sydney poster 1907.png|כרזת אגודת הציירים

File:Sketch for Fan, Ruby Lindsay.jpg|סקיצה למניפה

File:Ruby Lindsay, artist - portrait, ca. 1908 (crop).jpg|דיוקן עצמי, 1908
</gallery>
== קישורים חיצוניים ==

== הערות שוליים ==

קטגוריה:ציירות אוסטרליות
קטגוריה:ילידות 1885
קטגוריה:נפטרות ב-1919
דיוויזיית הוואפן גרנדיר אס אס ה-26

דיוויזיית הוואפן גרנדיר אס אס ה-26 (ההונגרית ה-2) (בגרמנית: 26. Waffen-Grenadier-Division der SS (ungarische Nr.2) בהונגרית: 26. Waffen-SS Gránátos Hadosztály (2. magyar)) הייתה דיוויזיה של הוואפן אס אס, אשר לחמה במלחמת העולם השנייה. חיילי הדיוויזיה היו מתנדבים מהונגריה.

==היסטוריה==
הדיוויזיה הוקמה ב-30 בנובמבר 1944 בעקבות מבצע פנצרפאוסט ופלישת הצבא האדום להונגריה. כבסיס ראשוני להקמת הדיוויזיה שימשו 3,000 חיילים מצבא הונגריה ו-5,000 מתנדבים הונגרים. בהמשך חוזקה היחידה במתנדבים הונגרים נוספים וביחידות סדירות של האס אס עד שהגיעה לגודל של 20,000 לוחמים, רובם ללא הכשרה בסיסית. לרבים מהלוחמים אפילו לא נופקו מדים ונשק. הדיוויזיה הועברה לפולין לצורך אימונים, אולם אלו נקטעו עם פרוץ מתקפת ויסלה-אודר. מקרב חייליה המאומנים יותר של הדיוויזיה, הוקם קמפגרופה (צוות קרב) מיוחד בשם "קמפגרופה פיסקי" (על שם מפקדו) אשר נשלח מיד לסייע בקרבות הבלימה כנגד הסובייטים. שאר הדיוויזיה פתחה בנסיגה יחד עם שאר הארמייה ה-9. הדיוויזיה הוצבה מחדש באזור ברנו, ובמהלך אפריל 1945 לחמה כנגד צבא ארצות הברית לפני שנכנעה יחד עם כל שאר הצבא הגרמני.

==מפקדים==
* שטורמבנפיהרר רולף טיימן (תקופה לא ברורה במהלך נובמבר 1944)
* אוברפיהרר זולטן פיסקי (נובמבר 1944 - ינואר 1945)
* אוברפיהרר לאסלו דיאק (במהלך ינואר 1945)
* אוברפיהרר ברתולד מאק (29 בינואר 1945 - 19 במרץ 1945)
* בריגדפיהרר יוז'ף גראשי (21 במרץ 1945 - 8 במאי 1945)

==קישורים חיצוניים==

* [http://www.lexikon-der-wehrmacht.de/Gliederungen/GrenadierdivisionenSS/Gliederung.htm דיוויזיית הוואפן גרנדיר אס אס ה-26] באתר lexikon-der-wehrmacht 
* [https://www.axishistory.com/list-all-categories/119-germany-waffen-ss/germany-waffen-ss-divisions/1315-26-waffen-grenadier-division-der-ss-hungaria-ungarische-nr-2 דיוויזיית הוואפן גרנדיר אס אס ה-26] באתר Axis History 

26
קטגוריה:יחסי גרמניה–הונגריה
דיוויזיית הוואפן גרנדיר אס אס ה-29

דיוויזיית הוואפן גרנדיר אס אס ה-29 (האיטלקית ה-1) (בגרמנית: 29. Waffen-Grenadier-Division der SS (italienische Nr. 1) באיטלקית: 29. Waffen-Grenadier-Division der SS (italienische Nr. 1)) הייתה דיוויזיה של הוואפן אס אס אשר לחמה במלחמת העולם השנייה. חיילי הדיוויזיה היו מתנדבים מאיטליה. היא נקראה בתחילה לגיון האס אס האיטלקי.

==היסטוריה==
עם הקמתה של הרפובליקה הסוציאלית האיטלקית - ממשלת בובות שהקימו הגרמנים בצפון איטליה, אישר בניטו מוסוליני את גיוסם של מתנדבים איטלקיים לשורות האס אס. היחידות הראשונות הושבעו ב-23 בנובמבר 1943, ובמרץ 1944 אוחדו כולם תחת לגיון האס אס האיטלקי. חיילי הלגיון לחמו בתחילה נגד הפרטיזנים האיטלקיים, ולאחר מכן נכנסו לקרב כנגד בעלות הברית והשתתפו בין היתר בקרב אנציו בהצטיינות. ב-7 בספטמבר 1944 שונה שם הלגיון לבריגדת הוואפן גרנדיר אס אס האיטלקית ה-1, אשר הוכפפה ישירות לפיקוד העליון של קבוצת ארמיות C. זרם המתנדבים האיטלקים גדל, ובדצמבר של אותה שנה כבר כללה הבריגדה 15,000 איש. בעקבות כך, שונה שמה ב-10 בפברואר 1945 לדיוויזיית הוואפן גרנדיר אס אס ה-29. הדיוויזיה לחמה כנגד כוחות צבא צרפת החופשית בפיימונטה וכנגד הפרטיזנים האיטלקים בלומברדיה, וב-30 באפריל נכנעו שרידיה האחרונים לכוחות צבא ארצות הברית.

==מפקדים==
* אובר-גרופנפיהרר קרל וולף (מרץ 1944 - ספטמבר 1944)
* בריגדפיהרר פייטרו מנאלי (במהלך ספטמבר 1944)
* בריגדפיהרר פטר האנסן (ספטמבר 1944 - אוקטובר 1944)
* בריגדפיהרר גוסטב לומברד (אוקטובר 1944 - נובמבר 1944)
* שטנדרטנפיהרר קונסטנטין הלדמן (נובמבר 1944 - פברואר 1945)
* אוברפיהרר ארווין צצקופ (פברואר 1945 - 30 באפריל 1945)

==קישורים חיצוניים==

* [http://www.lexikon-der-wehrmacht.de/Gliederungen/GrenadierdivisionenSS/Gliederung.htm דיוויזיית הוואפן גרנדיר אס אס ה-29] באתר lexikon-der-wehrmacht 
* [https://www.axishistory.com/list-all-categories/119-germany-waffen-ss/germany-waffen-ss-divisions/1319-29-waffen-grenadier-division-der-ss-italienische-nr-1 דיוויזיית הוואפן גרנדיר אס אס ה-29] באתר Axis History 

29
11 Minutes

(בעברית: 11 דקות) הוא שיר של המוזיקאי הבריטי יאנגבלאד והזמרת-יוצרת האמריקאית הלסי, בהשתתפות המוזיקאי האמריקאי טראוויס ברקר מלהקת בלינק-182. השיר יצא לאור על ידי לוקומוטיון רקורדס וגפן רקורדס ב-13 בפברואר 2019. "" נכתב על ידי יאנגבלאד, הלסי, מאט שוורץ וברינלי רוס פלאמב. השיר הופק על ידי שוורץ<ref></ref> ביחד עם כריס גרטי וזאק קרוויני.<ref></ref><ref></ref><ref></ref> רמיקס רשמי לשיר של הדי ג'יי קייזו יצא לאור גם כן.

== הופעות חיות ==
יאנגדבלאד, הלסי וברקר הופיעו עם השיר במופע פרסי המוזיקה של iHeartRadio לשנת 2019. במהלך המופע, יאנגדבלאד והלסי ניגנו בגיטרות חשמליות.<ref></ref>

== וידאו קליפ ==
ב-14 בפברואר 2019, האודיו לשיר הועלה ליוטיוב. הוא נצפה כ-22 מיליון פעם נכון ל-5 באפריל 2021.

ב-21 בפברואר 2019 הווידאו קליפ לשיר הועלה ליוטיוב. הוא נצפה כ-72 מיליון פעם נכון ל-5 באפריל 2021.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי הלסי
קטגוריה:שירים באנגלית
קטגוריה:שירים על זמן
קטגוריה:שירי רוק אלטרנטיבי
קטגוריה:שירי כסף בממלכה המאוחדת
שמואל שמעלקא טויבש

רבי שמואל שמעלקא טויבש (ה'תקס"ח – ח' באב ה'תרכ"ה, 1865) היה רבה של יאס ומחבר ספר חיי עולם.

==ביוגרפיה==
נולד בלבוב בשנת תקס"ח לרבי אהרן משה טויבש, רבה של יאס, וללאה, בגיל חמש עשרה התארס עם גיטל, בת רבי יחיאל איכל הלוי רוזנפלד מראווא.
לאחר נישואיו נתקבל לרב בקהילת אברטין, ולאחר מכן כיהן גם כרב ואב בית דין בשינאווה, עם פטירת אביו בי"א בתמוז תרי"ב נקרא למלא את מקומו ביאס שם כיהן כרב העיר מתחילת שנת תרי"ג ועד לפטירתו.

נפטר בח' באב תרכ"ה, ונקבר ביאס לצד אביו.

==צאצאיו==
* בנו רבי שלום אב בית דין בוטושאן ומחבר שו"ת שאילת שלום
* בנו רבי יצחק אייזיק טויבש אב בית דין פוקשאן מחבר ספר מנחת יצחק על התורה
* בנו רבי אורי שרגא פייבל אב בית דין יאס מחבר שו"ת אורי וישעי
* בנו רבי יחיאל איכל אב בית דין סדיגורה מחבר ספר שם עולם על שמות גיטין
* חתנו רבי מרדכי לייפר מנדבורנה
* חתנו רבי שמחה אריה פיש מבורשה
* חתנו רבי יהודה אריה ליבוש מייזליש אב בית דין פרמישלא

==חיבוריו==
* חיי עולם, חידושים על שולחן ערוך אורח חיים
* מלחמות ה, ביאור על הגדה של פסח
* מצות חליצה, דיני חליצה
* עוללות שמואל, על חמישה חומשי תורה (נדפס לראשונה מכתב ידו בשנת תש"ע)
* חיי עולם, על חמישה חומשי תורה (נדפס לראשונה מכתב ידו בשנת תשע"ה)
* אבל משה, הספד על אביו
* הגהות על הש"ס, נדפסו בסוף ש"ס וילנא
===חיבורים שמזכיר בספריו ועדיין לא נדפסו===
* ארחות משפט, על שולחן ערוך חושן משפט
* עסיס רימונים, על עין יעקב מסכת ברכות
* עיון תפילה, על סדר התפילה
* אדרת שמואל, על תהילים

==לקריאה נוספת==
*הרב וולף רוזנברג, קונטרס אור השמש, בתוך חיי עולם ברוקלין תשע"ה.
==קישורים חיצוניים==
* 

==הערות שוליים==

קטגוריה:רבנים גליציאנים
קטגוריה:רבנים רומנים
קטגוריה:יאשי: אישים
קטגוריה:פרשני התלמוד
קטגוריה:מחברי ספרי שו"ת
קטגוריה:יאשי: רבנים
שמואל שמעלקא טויבש
קטגוריה:מחברים שפירושיהם נדפסו בש"ס וילנא
קטגוריה:נפטרים ב-1865
נירמדה

נירמדה (בהונגרית: Nyírmada) היא עיר במחוז סבולץ'-סטמאר-ברג, שבצפון מזרח הונגריה.

בדומה ליישובים רבים באירופה, גם אוכלוסיית נירמדה קטנה משמעותית בעשרות השנים האחרונות, מ-1,465 תושבים בשנת 1991 עד 1,406 תושבים בשנת 2020.

==יהודי נירמדה==
יהודים החלו להתיישב בנירמדה באמצע המאה ה-19. רוב היהודים היו סוחרים וכמעט כל ענפי המסחר בעיירה היו בידיהם. בבעלות יהודית היו טחנת קמח ובתי חרושת לסודה, למשקאות חריפים, לחומץ, לסבון ולכימיקלים. כמו כן היו בין יהודי המקום בעלי מלאכה וכמה בעלי מקצועות חופשיים.

הקהילה היהודית החלה לפעול בשנת 1860, ובזמן הקרע ביהדות הונגריה בקונגרס יהודי הונגריה (1869,1868) הצטרפה לזרם האורתודוקסי. לקהילה של העיר היו משויכים גם קהילות קטנות מהכפרים הסמוכים: בקטלוראנטהאזה, רוהוד, פוסטדובוש, יקו , א'ר, ואיה.

במקום פעלו חברה קדישא, אגודת נשים שטיפלה בחולים, חברת "גמילות חסדים", בית ספר יסודי, "תלמוד תורה" וישיבה. וכן פעלו מקווה, רב, שמש ושוחט.

בדליקה שפרצה בעיר בשנת 1892 נשרפו בניין בית הכנסת ובניין בית הספר. כעבור כמה שנים נבנו הבניינים מחדש.

יהודי נירמדה השתלבו בחיי החברה והתרבות של העיירה ובמלחמת העולם הראשונה התגייסו לצבא רבים מבני הקהילה, 17 מהם נפלו בקרבות.

מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה, כשממשלת הונגריה הפרו-גרמנית חוקקה בשנת 1938 את "החוקים היהודיים".

במרץ 1944, עם כניסת הצבא הגרמני להונגריה, נצטוו יהודי המקום לענוד את הטלאי הצהוב וב-19 באפריל 1944, רוכזו היהודים בבנייני בית המדרש ובית הכנסת ובתיהם הוחרמו. בסוף אפריל הוסעו לגטו קישווארדה, וכעבור חודש שולחו למחנה ההשמדה בירקנאו הסמוך לאושוויץ. הצעירים מביניהם הועברו למחנה הריכוז דכאו שבגרמניה.

לאחר המלחמה חזרו לנירמדה 40 ניצולים. הם חידשו את חיי הקהילה, אך במהלך השנים נטשו את המקום, ובשנת 1957 כבר לא חיו בעיר יהודים.

{| class="wikitable"
! שנה
! מספר היהודים בעיר
! כלל האוכלוסייה
|-
|1840
|90
|
|-
|1880
|425
|1,840
|-
|1910
|566
|
|-
|1920
|539
|
|-
|1930
|531
|
|-
|1941
|501
|4,331
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA389#v=onepage&q=N%C3%A1dudvar&f=false נירמדה] בפנקס הקהילות הונגריה, עמוד 389
*נ'יר-מאדא (ניר-מאדע), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 274. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
אולצ'ווה

אולצ'ווה (בהונגרית: Olcsva) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית אולצ'ווה קטנה משמעותית בעשרות השנים האחרונות, מ-727 תושבים בשנת 1991 עד 681 תושבים בשנת 2020.

==יהודי אולצ'ווה==
יהודים חיו באולצ'ווה בתקופות זמן שונות ובמקום היה קיים כנראה בית קברות יהודי, הקהילה היהודית פעלה עד להירצחם של רוב יהודי הכפר בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|42
|717
|-
|1910
|96
|
|-
|1920
|53
|
|-
|1930
|39
|
|-
|1941
|29
|908
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
הודיני (סרט, 1953)

הודיני (באנגלית: Houdini) הוא סרט ביוגרפי אמריקאי בצבעי טכניקולור משנת 1953, בבימויו של ג'ורג' מרשל, עם טוני קרטיס וג'נט לי בתפקידים הראשיים.

התסריט מבוסס על הספר "הודיני" של הרולד קלוק. פרט לכמה דמויות, רוב העלילה היא בדיונית. היא מתארת את הודיני מאז הופעותיו בפסטיבל בקוני איילנד, התאהבותו בבס, עבודתו במפעל למנעולים, הצלחתו בארצות הברית ואירופה, מלחמתו באנשי המדיומים וכמה מביצועיו המופלאים בהיחלצות ממצבים בלתי אפשריים. קרטיס ולי היו באותה תקופה זוג נשוי.

==תקציר העלילה==
הארי הודיני (טוני קרטיס) מופיע מחופש כאיש פרא בתיאטרון המופעים של שולץ (סיג רומן) בקוני איילנד. בס (ג'נט לי) מגיעה למופע ורואה איך שולץ "מצליף" בפרא. היא מונעת זאת ממנו וזה מוצא חן בעיני הודיני שאחר כך מופיע כמנטליסט ומנחש את שמה.

במופע נוסף היא מגיעה עם בחור אך הודיני מחזר אחריה והיא נענית לו הם נישאים במהירות והודיני מביא אותה לביתו שם הם גרים עם אמו (אנג'לה קלארק) שמקבלת את בס באהבה. הודיני ובס מתחילים להופיע ביחד כשהיא העוזרת שלו. באחד המפגשים של הקוסמים מצליח הודיני לגבור על מתחרים ולהיחלץ מכתונת משוגעים וזוכה בכרטיס נסיעה לאירופה אך מוותר עליו כדי להישאר עם בס.

בס מכריחה אותו למצוא עבודה במפעל למנעולים וכספות. הוא מצליח לפתוח שם את כל המנעולים ולאחר שהוא נכנס ללא רשות לאחת הכספות הוא מחולץ משם ומפוטר מעובדתו. היחסים עם בס מתערערים והוא חוזר להופעות. בס מפתיעה אותו בשני כרטיסים לאירופה שם הוא מופיע בלונדון, זוכה בהתערבות ומתפרסם לאחר שהצליח לפתוח מנעול חיצוני ולהימלט מהכלא של הסקוטלנד יארד.

בברלין הוא מצליח מאוד ופוגש את אוטו (תורין תאצ'ר) שהיה עוזרו של הקוסם הידוע פון שלייגר. הוא ממנה את אוטו לעוזרו החדש וחוזר לארצות הברית. לפני כן הוא מובא שם למשפט בטענה שהוא אומר שיש לו כוחות על טבעיים. במשפט הוא נסגר בכספת שהקומבינציה ידועה רק לשופט, מצליח לצאת משם ומזוכה.

כדי להתפרסם שוב בארצות הברית, הוא נקשר למנוף מעל גורד שחקים כשהוא עטוף בכותונת משוגעים ומצליח להשתחרר ומתפרסם בעיתונות.

הוא נכנס אחר כך לתוך תיבה סגורה שמושקעת בתוך חור בקרח בנהר דטרוייט. הוא מצליח להשתחרר אך לא מוצא את החור בקרח וכולם חושבים שהוא אבד.

הוא מצליח למצוא את החור לאחר ששמע את קולה של אמו קוראת לו ומושכת אותו ואכן באותו יום היא מתה. הוא מתחיל להתעניין במדיומים, מגלה שזו תרמית ויוצא במסע מתוקשר נגד כל הספיריטואליסטים המתחזים האלה.

לבסוף הוא חוזר להופיע ומתכונן לבצע שחרור מ"תא עינויים" מלא מים שהוא מוכנס לתוכו כשראשו הפוך. לפני כן הוא מרגיש לא טוב עם כאבי בטן שמוחרפים לאחר חבטה שקיבל ממכשיר בחדר ההלבשה.

בס מזהירה אותו לא לבצע את המופע הזה אך הקהל דורש והוא מוכנס למתקן אך מתקשה להשתחרר. בס צועקת ואוטו מנפץ את הזכוכית. המים נשפכים אך הודיני גוסס בזרועות בס ולוחש לה לפני מותו כי הוא רוצה לחזור לבמה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|טוני קרטיס
|הארי הודיני
|
|-
|ג'נט לי
|בס הודיני
|
|-
|אנג'לה קלארק
|
|אמו של הודיני
|-
|טורין תאצ'ר
|אוטו
|עוזרו של הודיני
|-
|סיג רומן
|שולץ
|
|}

==קישורים חיצוניים==

* [https://www.youtube.com/watch?v=UAvYTGxIpx4 קדימון להודיני 1953], באתר יוטיוב
* [https://www.tcm.com/tcmdb/title/4642/houdini#synopsis הודיני 1953], באתר TCM

קטגוריה:סרטי 1953
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטי פרמאונט
קטגוריה:סרטים על קסמים ואשליות
קטגוריה:סרטים אמריקאיים המבוססים על סיפור אמיתי
אדוארד בורק

אדוארד ריימונד בורק (בשם מלא באנגלית: Edward Raymond Burke; 28 בנובמבר 1880 – 4 בנובמבר 1968) היה פוליטיקאי אמריקאי, שייצג את מדינת נברסקה בשני בתי הקונגרס של ארצות הברית — תחילה בבית הנבחרים (1933–1935) ולאחר מכן בסנאט (1935–1941).

== ביוגרפיה ==
בורק נולד בשלהי נובמבר 1880 במחוז בון הום שבדקוטה הדרומית. בהמשך עבר עבר לספרטה, השוכנת במדינת ויסקונסין עם הוריו ואז לבלויט (Beloit) שבאותה המדינה, שם למד במכללה המקומית. בורק סיים את לימודיו בשנת 1906, עבר לשדרון שבצפון-מערב נברסקה, והחל ללמד בבית ספר עד 1908. משהשלים את לימודיו בבית הספר למשפטים באוניברסיטת הרווארד, התקבל ללשכת עורכי הדין של נברסקה בשנת 1911. אחר כך היה חנוון באומהה.

במהלך מלחמת העולם הראשונה התגייס בורק לחיל האוויר של ארצות הברית ושירת כלוטננט שני בשירות האוויר בין השנים 1917–1919. הוא כיהן כנשיא מועצת החינוך של אומהה מ-1927 עד 1930. בשנת 1933 החל כהונתו בקונגרס ה-73 כנציג מחוז הקונגרס השני של נברסקה בבית הנבחרים של ארצות הברית. לאחר תקופת כהונה אחת בבית הנבחרים האמריקאי התמודד בהצלחה אל הסנאט של ארצות הברית בבחירות 1934. בראשית ינואר 1935 בורק הושבע לתפקידו בסנאט.

בסנאט, תמך בורק בניו דיל הראשון של נשיא ארצות הברית פרנקלין דלאנו רוזוולט, אך התנגד לניו דיל השני ויצא חוצץ נגד מדיניות הבית הלבן על הוספת שופטים חדשים לבית המשפט העליון של ארצות הברית ולחלק ממדיניות החוץ של רוזוולט. בנוסף, בורק האמין האמין ששום נשיא לא צריך לכהן יותר משתי תקופות כהונה. כתוצאה מהתנגדותו העזה לנשיא איבד בורק את מועמדות המפלגה הדמוקרטית לתקופת כהונה שנייה בסנאט ובמקומו נבחר מושל נברסקה רוברט לירוי קוקרן . במהלך הבחירות לנשיאות ארצות הברית 1940 הוא אישר אתתמך בורק במועמד המפלגה הרפובליקנית, ונדל וילקי, וגם במועמד הרפובליקני לסנאט בנברסקה יו באטלר, שגבר על קוקרן ביום הבחירות הכלליות.

הוא שב לעסוק בעריכת דין באומהה ב-1941 ועבר לוושינגטון הבירה בשנה העוקבת כדי לשמש כנשיא התאחדות מפיקי הפחם הדרומית עד ל-1947. הוא היה נציג בוושינגטון ויועץ כללי בוועדה למתן מעמד מדינה עבור הוואי עד 1950, אז פרש לקנסינגטון שבמרילנד. בראשית נובמבר 1968 הלך בורק לעולמו.

== קישורים חיצוניים ==

* 
* 

== הערות שוליים ==

קטגוריה:בוגרי מכללת בלויט
קטגוריה:בוגרי בית הספר למשפטים באוניברסיטת הרווארד
קטגוריה:חברי בית הנבחרים של ארצות הברית מנברסקה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1880
קטגוריה:אמריקאים שנפטרו ב-1968
אריו

במיתולוגיה האירית, אריו (באירית: Éire) היא בתם של דלבאת וארנמס מטואטה דנה דן, והיא האלה של אירלנד.

השם האנגלי לאירלנד מגיע מהשם "Ériu" והמילה הגרמאנית: "Land", כלומר: "Ériuland".

כיוון שאריו מיוצגת כאלת אירלנד, היא מתפרשת לעיתים קרובות כאישיות מודרנית של אירלנד, או האנשתה המדינית והלאומית, אם כי מכיוון שהשם "אריו" הוא הצורה האירית הישנה יותר של המילה אירלנד, שמה המודרני שונה לעיתים קרובות ל"אייר "או "ארין" כדי שיתאים לצורה מודרנית.

==מיתולוגיה==
על פי המיתולוגיה האירית, אריו שהתה עם אחיותיה, באנבה ופודלה והייתה חלק משלישיית אלות כשהגיעו המיליזיאנים מגליסיה, כל אחת משלוש האחיות ביקשה לתת את שמה לארץ. ושלושת השמות הוענקו לארץ, אף על פי שאריו (Éire) הפך לשם הראשי בשימוש, (באנבה ופודלה עדיין משמשים לעיתים כשמות פואטיים לאירלנד, כמו שאלביון משמש כשם פואטי לבריטניה הגדולה).

==מקור השם==
הלקסיקון של אוניברסיטת ויילס לשפות קלטיות סיווג את המילה אריו כמילה ששורשיה מגיעים מהשפה "פרוטו קלטית" שהייתה נפוצה באסיה ואירופה.

קטגוריה:אירלנד: סמלים לאומיים
קטגוריה:האנשת מדינות
דיוויזיית הוואפן גרנדיר אס אס ה-30

דיוויזיית הוואפן גרנדיר אס אס ה-30 (בגרמנית: 30. Waffen-Grenadier-Division der SS) הייתה דיוויזיה של הוואפן אס אס, אשר לחמה במלחמת העולם השנייה. חיילי הדיוויזיה היו מתנדבים מברית המועצות.

==היסטוריה==
הדיוויזיה הוקמה ב-1 באוגוסט 1944 כדיוויזיית משטרה שהורכבה ממתנדבים משטחי ברית המועצות. בעיקר מרוסיה, בלארוס ואוקראינה. מטה הדיוויזיה היה בתחילה בוורשה, אולם בהמשך היא הועברה לצרפת כדי להילחם בפעילי תנועת ההתנגדות הצרפתית. במהלך אוקטובר של אותה שנה התמרדו שניים מתוך ארבעת הרגימנטים של הדיוויזיה, וחייליהם רצחו את הקצינים הגרמנים והצטרפו לפרטיזנים הצרפתיים ביערות. 2,300 לוחמים נוספים הוגדרו כלא אמינים ונשלחו לגרמניה למטרות עבודה. הרגימנטים שנותרו נאמנים הוגדרו מחדש כבריגדת הוואפן גרנדיר אס אס רוסיה הלבנה והועברו מחדש לאימונים. ב-9 במרץ 1945 תוגברה היחידה והיא הוגדרה מחדש בתור דיוויזיית הוואפן גרנדיר אס אס ה-30 (רוסיה הלבנה ה-1). היחידה לחמה כנגד צבא צרפת החופשית בחזית המערבית וביצעה מספר פשעי מלחמה כנגד אזרחים צרפתים. ב-15 באפריל של אותה שנה הדיוויזיה פורקה. מרבית החיילים הועברו לצבא השחרור הרוסי בעוד הקצינים סופחו לדיוויזיית האס אס ה-38.

מפקדה היחיד של הדיוויזיה לכל אורך פעילותה היה הנס זיגלינג.

==קישורים חיצוניים==
* [http://www.lexikon-der-wehrmacht.de/Gliederungen/GrenadierdivisionenSS/Gliederung.htm דיוויזיית הוואפן גרנדיר אס אס ה-30] באתר lexikon-der-wehrmacht 
* [https://www.axishistory.com/list-all-categories/119-germany-waffen-ss/germany-waffen-ss-divisions/1320-30-waffen-grenadier-division-der-ss-russische-nr-2 דיוויזיית הוואפן גרנדיר אס אס ה-30] באתר Axis History 

30
מוחמד בזום

מוחמד בזום (בצרפתית: Mohamed Bazoum; נולד ב-1 בינואר 1960) הוא פוליטיקאי ניז'רי, אשר כיהן בתפקיד נשיא ניז'ר מאז 2 באפריל 2021 ועד הדחתו בהפיכה הצבאית ב-26 ביולי 2023.

טרם התמנה לנשיא, כיהן כנשיא המפלגה הניז'רית לדמוקרטיה וסוציאליזם. הוא כיהן גם כשר החוץ בין השנים 1995–1996 ובין השנים 2011–2015. הוא היה שר המדינה בין השנים 2015–2016, והיה שר המדינה לענייני פנים בין 2016 לקיץ 2020, אז התפטר מתפקידו והתמקד במערכת הבחירות לנשיאות ניז'ר. בזום ניצח בסיבוב השני בבחירות לנשיאות עם 55.67% מהקולות נגד הנשיא לשעבר מוחאמן אוסמנה. בזום הוא נשיאה הראשון של ניז'ר שמוצאו משבטי הנוודים הערבים במזרח המדינה.

בזום למד פילוסופיה באוניברסיטת שייח אנטה דיופ בדקר, בירת סנגל. עם סיום לימודיו שב לניז'ר ועבד כמורה בבית ספר. הוא היה פעיל באיגוד עובדים ובשנות ה-90 חבר למהמדואו איסופו להקמת המפלגה הניז'רית לדמוקרטיה וסוציאליזם, בראשה הוא עומד.

בדצמבר 2022, מוחמד בזום מונה לנשיא הנוכחי של האיחוד הכלכלי והמוניטרי של מערב אפריקה (UEMOA), במהלך הפסגה הרגילה ה-23 של ראשי המדינות והממשלות של הארגון באבידג'אן.

ב-26 ביולי 2023 הודח מתפקיד נשיא ניז'ר לאחר הפיכה צבאית.

ב-13 באוגוסט 2023 הודיעה ממשלת ניז'ר כי היא מתכוונת "להעמיד לדין בפני הרשויות הלאומיות והבינלאומיות המוסמכות את מוחמד בזום ושותפיו המקומיים והזרים, בגין בגידה חמורה וערעור הביטחון הפנימי והחיצוני של ניז'ר".

ב-30 בנובמבר 2023, הודיעה משפחתו של מוחמד בזום כי נותק עמו הקשר, מאז 18 באוקטובר 2023, לאחר שהוחזק במעצר בית במעון הנשיאותי, עם אשתו ובנו, מאז ההפיכה בחודש יולי.[https://www.voaafrique.com/a/niger-la-famille-du-pr%C3%A9sident-d%C3%A9chu-dit-%C3%AAtre-sans-nouvelles-de-lui-depuis-le-18-octobre/7379985.html].

==קישורים חיצוניים==

== הערות שוליים ==

קטגוריה:נשיאי ניז'ר
קטגוריה:שרי חוץ
קטגוריה:שרי פנים
קטגוריה:נשיאים
קטגוריה:ילידי 1960
זיו מורגן

זיו מורגן (נולד ב-19 בינואר 2000) הוא כדורגלן ישראלי המשחק בעמדת המגן השמאלי בהפועל תל אביב ובנבחרת ישראל הצעירה עד גיל 21.

==קריירת מועדונים==
מורגן נולד וגדל בחדרה שבישראל. הוא החל את הקריירה שלו בקבוצת הילדים של בית"ר טוברוק נתניה. בגיל 15 הצטרף למכבי חיפה, וממנה עבר לעירוני קריית שמונה.

ב-28 ביולי 2019 ערך את הופעת הבכורה שלו בקבוצה הבוגרת, בניצחון 1–2 על הפועל חדרה במסגרת גביע הטוטו. ב-2 בספטמבר ערך את הופעת הבכורה שלו בקבוצה בהפסד 1–3 להפועל כפר סבא. בעונת 2020/2021 הפך לשחקן הרכב פותח בקבוצה הבוגרת.

ב-16 ביולי 2023 הושאל לצ'.פ.ר. קלוז' מליגת העל הרומנית למשך עונה-אחת, עם אופציית רכישה בסיומה. ב-11 בינואר 2024 חזר לקריית שמונה לאחר שביקש לסיים את תקופת ההשאלה שלו.

ב-25 בינואר 2024 חתם בהפועל תל אביב.

== חיים אישיים ==
ברשותו של מורגן גם דרכון פורטוגלי.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:חדרה: כדורגלנים
קטגוריה:כדורגלני עירוני קריית שמונה
קטגוריה:כדורגלני צ'.פ.ר. קלוז'
קטגוריה:כדורגלני הפועל תל אביב
קטגוריה:כדורגלנים ישראלים ברומניה
קטגוריה:ישראלים שנולדו ב-2000
אורי דהן

אורי דהן (נולד ב-7 בדצמבר 1999) הוא כדורגלן ישראלי, המשחק בעמדת הבלם בבית"ר ירושלים.

==קריירה==
דהן נולד בחצור הגלילית וגדל בראש פינה. הוא החל את הקריירה שלו במחלקת הנוער של עירוני קריית שמונה, אליה הצטרף בגיל תשע, ושיחק בכל קבוצות הגיל של המועדון, עד שבשנת הצטרף לקבוצה הבוגרת.

ב-30 בנובמבר 2019 ערך את הופעת הבכורה שלו בקבוצה הבוגרת, בהפסד 0–1 למכבי תל אביב. ב-13 ביוני 2020 וכבש את שער הבכורה שלו בקריירה, בניצחון 0–1 על הפועל רעננה.

ב-23 ביוני 2021 חתם לארבע שנים במכבי חיפה.<ref></ref>

את הופעת הבכורה ערך ב-7 ביולי, במסגרת מוקדמות ליגת האלופות, בתיקו 1-1 מול קאיראט אלמטי. בליגה ערך את הופעת הבכורה שלו ב-11 בספטמבר, בניצחון 1–2 על בני סכנין. את העונה הראשונה במדי חיפה סיים דהן עם 15 הופעות בכל המפעלים.

ב-28 בספטמבר 2022 הושאל עד תום העונה לבית"ר ירושלים. ב-30 באוגוסט 2023 הושאל לעונה נוספת לבית"ר ירושלים.

ב-8 ביולי 2024 חתם בבית"ר ירושלים לשלוש שנים.

=== נבחרות ישראל ===
שיחק בנבחרת הנוער ומשחק בנבחרת הצעירה של ישראל., זומן לנבחרת הבוגרת.

== תארים ==
מכבי חיפה
* אלוף האלופים: 2021, 2023
* גביע הטוטו: 2021/2022
* אליפות: 2021/2022

בית"ר ירושלים
*גביע המדינה: 2022/2023

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ראש פינה: אישים
קטגוריה:חצור הגלילית: כדורגלנים
קטגוריה:כדורגלני עירוני קריית שמונה
קטגוריה:כדורגלני מכבי חיפה
קטגוריה:כדורגלני בית"ר ירושלים
קטגוריה:ישראלים שנולדו ב-1999
תיכון חדש הרצליה

תיכון חדש הרצליה הוקם בשנת 2000 במבניו של בית הספר "אורט" שפעל באותו המקום, תיכון חדש הרצליה שוכן יחד עם עוד שני בתי-ספר, תיכון "הנדסאים" (שמו הרשמי: "תיכון הנדסאים הרצליה ליד אוניברסיטת ת"א") וחטיבת הביניים "[http://www.yadgyora.herzliya.org.il/ יד גיורא]" בקמפוס הרצליה.

נכון לשנת 2019 (שנת הלימוד תשע"ט) לומדים בבית הספר כ-602 תלמידים<ref></ref>, בין שכבות י' - יב'.
בבית הספר מסלולי למידה כגון: כיתה עיונית, כיתת מב"ר וכיתת אתגר.

תוכניות מצוינות: כיתת מצוינות, דיפלומטיה ויחסים בינלאומיים, מועדון עמ"ט - עתודה מדעית טכנולוגית.

מגמות על-אזוריות: מדעי המחשב (5 יח"ל<ref>יח"ל - יחידות לימוד</ref>), הנדסת תוכנה וסייבר (5 יח"ל). רפואה (5 יח"ל), מערכות בריאות (5 יח"ל). משפטים (2 יח"ל), קרימינולוגיה/פסיכולוגיה (3 יח"ל כל מקצוע).

מגמות נוספות ומקצועות בחירה: מדעים: פיזיקה, כימיה, ביולוגיה (5 יח"ל לכל מקצוע). חינוך גופני בהתמחות מדריכי כושר במרחב הפתוח. מוזיקה (5-10 יח"ל). תקשורת, קולנוע וחברה. מדעי הסביבה - גאוגרפיה (5 יח"ל), ניהול תיירותי – התמחות במלונאות, שפות זרות - ערבית וצרפתית (5 יח"ל לכל מקצוע). <ref></ref>

==ראו גם==
רשימת בוגרי ובוגרות בית הספר

== קישורים חיצוניים ==

==הערות שוליים==

קטגוריה:הרצליה: חינוך
חדש
דריל לינדזי

סר ארנסט דריל לינדזי ( באנגלית: Ernest Daryl Lindsay; 31 בדצמבר 1889 – 25 בדצמבר 1976) היה אמן אוסטרלי.<ref>F. Philipp and J. Stewart (eds.), In honour of Daryl Lindsay: essays and studies (Melbourne: Oxford University Press, 1964).</ref>

== ביוגרפיה ==
הוא היה הבן הצעיר במשפחה גדולה, שנולד למנתח האנגלי-אירי רוברט צ'ארלס אלכסנדר וג'יין אליזבת לינדזי (לבית ויליאמס), מקרסוויק, ויקטוריה, שילדו עשרה ילדים. דריל ואחיו פרסי (הבכור), ליונל ונורמן, היו אמנים; רובי, גם היא אמנית, הייתה אשתו של הקריקטוריסט, המאייר והעיתונאי וויל דייסון.

טרם מלחמת העולם הראשונה הפך דריל לעובד בחוות כבשים ליד קולארנברי ומאוחר יותר שירת במלחמה בצרפת. באנגליה הוא הפך לאמן של הכוח האוסטרלי. הוא יצר קשרים רבים בעולם האמנות ולמד בבית הספר לאמנות סלייד בלונדון. דריל זכה להצלחה מתונה עם ציוריו של פרחים לבנים.

בשנת 1922, באנגליה, דריל לינדזי נשא לאשה את ז'אן בבקט וייגל, שלימים תהפוך לסופרת. כשחזרו בני הזוג להתגורר באוסטרליה, הם בנו בית בשם "Mulberry Hill" בחצי האי מורנינגטון, והתגוררו בו עד ש"השפל הגדול" אילץ אותם לעבור למגורים צנועים יותר בבקוס מארש. כשהמצב השתפר הם חזרו לבית המקורי.

בשובו לאוסטרליה הוא הוקסם מסיבוב ההופעות הראשון, 1936–1937, של "להקת הבלט הרוסי" באוסטרליה. הוא צייר אותם בהופעות ובמהלך החזרות ופרסם מאוחר יותר ספר של ציוריו.<ref></ref> הוא אייר את זיכרונותיו של ארנולד הסקל, ריקודים סביב העולם.

בשנת 1940 דריל לינדזי הפך לאוצר בגלריה הלאומית של ויקטוריה, והתמנה למנהל בין השנים 1942 ל -1956. הוא היה גם חבר בוועד המייעץ לאמנות של חבר העמים בשנת 1953. ב־31 במאי 1956 הוא קיבל תואר אביר על "שירותים לאמנות".

דריל לינדזי נפטר ביום חג המולד 1976, במורינגנטון, ויקטוריה, שישה ימים לפני יום הולדתו ה-87.

הוא הותיר אחריו את אשתו. לא היו להם ילדים. אשתו, ג'ואן לינדזי, השאירה את מולברי היל לנאמנות הלאומית כשמתה בשנת 1984.

== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ילידי 1889
קטגוריה:אוסטרלים שנפטרו ב-1976
Freedom.

(בעברית: חופש.) הוא מיני-אלבום מאת הזמר הקנדי ג'סטין ביבר. האלבום יצא בהפתעה ב-4 באפריל 2021, במהלך חג הפסחא.

באלבום מתארחים האמנים טורי קלי, BEAM, ברנדון לאב, צ'נדלר מור, פינק סווטס , ג'ודה סמית' ולורן וולטרס.

== רקע ==
ב-19 במרץ 2021 הוציא ביבר לאור את אלבום האולפן השישי שלו, Justice. מיד לאחר צאתו, החל לפרסם בחשבונות המדיה החברתית שלו תמונות בהן הוא נראה מקליט ועובד על מוזיקה חדשה באולפן הקלטות.<ref></ref>

ב-4 באפריל במהלך חג הפסחא, כשבועיים לאחר צאת האלבום Justice, פרסם ביבר ברשתות החברתיות כי הוציא בהפתעה את המיני אלבום "Freedom.".<ref></ref> המיני אלבום הוא בהשראת מוזיקת גוספל.<ref></ref>

== רשימת רצועות ==

== מיקומי שיא ==

=== מצעדים שנתיים ===

== קישורים חיצוניים ==
* 

== הערות שוליים ==

קטגוריה:מיני-אלבומים מ-2021
קטגוריה:אלבומי ג'סטין ביבר
קטגוריה:אלבומי הפתעה
קטגוריה:מיני-אלבומים באנגלית
קטגוריה:אלבומים שהופקו על ידי בוי-1דה
קטגוריה:מיני-אלבומי חברת דאף ג'אם
אלכסנדר אבן-חן

אלכסנדר אבן־חן (נולד ב-1960) הוא פרופסור חבר במכון שכטר למדעי היהדות, המתמחה במחשבת ישראל של העת המודרנית ורב קונסרבטיבי.

== ביוגרפיה ==
אבן-חן נולד בארגנטינה ועלה לישראל. בשנת 1980 החל את לימודיו באוניברסיטה העברית בחוגים לפילוסופיה ולמחשבת ישראל. לאחר סיום התואר הראשון, בשנת 1983, המשיך אבן חן לתואר שני במחשבת ישראל באוניברסיטה זו. בשנת 1985, לאחר שאושרה עבודת התזה, התגייס אבן חן לצה"ל ושירת שם שלוש שנים כקצין הסברה. כשנה לאחר, בשנת 1988 החל ללמוד לקראת תואר דוקטור לפילוסופיה במחלקה למחשבת ישראל אותם סיים בשנת 1992, תחת הנחייתו של פרופסור שלום רוזנברג. נושא עבודת הדוקטורט היה: "משנתו הפילוסופית של נפתלי הרץ אולמן". באותה שנה גם הוסמך אבן-חן לרבנות בבית המדרש לרבנים ע"ש שכטר וסיים תואר שני נוסף בלימודי יהדות במכון שכטר. בשנת 1993 מונה אבן חן למרצה במכון שכטר, בשנת 1999 התקדם לדרגת מרצה בכיר, ובשנת 2015 קיבל על ידי המל"ג קידום לדרגת פרופ' חבר. במהלך הקריירה האקדמית פרסם אבן חן מספר ספרים ומאמרים רבים בכתבי עת אקדמיים בעברית ובאנגלית.

== ספריו ==
* אלכסנדר אבן חן, קול מן הערפל - אברהם יהושע השל, בין פנומנולוגיה למיסטיקה, תל אביב 1999
* אלכסנדר אבן חן, תרגום ומבוא של הספר: אברהם יהושע השל, השבת, תל אביב 2003.
* אלכסנדר אבן-חן, עקדת יצחק בפרשנות המיסטית והפילוסופית של המקרא, תל אביב 2006
* Alexander Even-Chen and Ephraim Meir, Between Heschel and Buber. A Comparative Study, Boston, Academic Studies Press

==קישורים חיצוניים==
* 

קטגוריה:חוקרי יהדות ישראלים
קטגוריה:ישראלים ילידי ארגנטינה
קטגוריה:עולים בשנות ה-1980
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל מכון שכטר למדעי היהדות
קטגוריה:ישראלים שנולדו ב-1960
הוטון פורסט

הוטון פורסט (באנגלית: Haughton Forrest; 30 בדצמבר 1826 – 20 בינואר 1925)<ref></ref> היה אמן אוסטרלי, שהתמחה בנופים ובסצינות ימיות.

== ביוגרפיה ==
הוא היה אחד מעשרה ילדים שנולדו למשפחה איש צבא. אביו, תומאס, היה פרש של המלכה ויקטוריה. לא ברור מדוע המשפחה הייתה בצרפת, אך הם חיו בה עד 1830, אז מהפכת יולי אילצה אותם לעזוב. הם התיישבו בג'מייקה, שם היה לאביו מטעי סוכר. הוא למד בבית הספר של מאנינג בג'מייקה והמשיך באקדמיה צבאית בויסבאדן.<ref></ref>

בשנת 1852 הוא נכנס ליחידת תותחנים בלונדון ומאוחר יותר לחיל הרגלים המלכותי של מונמות'.<ref>Garrott, G. R. "Forrest, Haughton (1826–1925)". Australian Dictionary of Biography.</ref> לאחר שהתקדם לדרגת קפטן הוא התפטר מתפקידו הצבאי, ועבר לשירות המדינה במשרד הדואר הבריטי.

בשנת 1858 הוא נישא לאלמנה, הנרייטה בונס (1824–1893). נולדו להם שני בנים, אחד מהם נפטר בינקות, ושתי בנות. זמן קצר לאחר החתונה הם התיישבו בדרום אנגליה, שם הפליג והחל לצייר. אין שום תיעוד על השכלה באמנויות, ולכן ניתן להניח שהוא היה אוטודידקט.

בשנת 1875, אולי ניסה לחקות את הקריירה של אביו כבעל מטעים, הוא קיבל מענק אדמה בקיטולנד - יישוב אנגלי במדינת פאראנה בברזיל, אך מצא שם סביבה בלתי ניתנת למגורים. בשנה שלאחר מכן הוא קיבל מענק קרקע דומה בצפון מזרח טסמניה על נהר הרינגרומה. עד מהרה הוא נטש גם את המקום ועבר לסורל, שם מילא מספר תפקידים עירוניים, כולל פקיד קרקעות, מפקח עירוני ומפקח על המשטרה. בשנת 1881 הוא עזב את אותם משרדים ועבר לוולינגטון המלטס, פרבר של הובארט, כדי להתמסר כולו לאמנות.

בשנת 1899 נבחרו ציוריו של הר וולינגטון והובארט, חלקם על בסיס תצלומים, לסט הבולים הראשון של אוסטרליה.

במהלך קריירה של כמעט שבעים שנה, הוא הפיק למעלה מ-3,000 ציורים בפורמטים. עיזבונו היה צנוע מאוד ורק בהווה העניין בציוריו התחדש.

== גלריה ==
<gallery mode="packed" heights="170">
File:Forrest-Bridge.jpg|
File:Forrest-Queen.jpg
File:4d Russell Falls.jpg|
File:Forrest-Falls.jpg|
File:Forrest-Strickland.jpg|
</gallery>

== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ילידי 1826
קטגוריה:נפטרים ב-1925
ג'ון גאווין

ג'ון גאווין (באנגלית: John Gavin; 8 באפריל 1931 – 9 בפברואר 2018) היה שחקן קולנוע וטלוויזיה אמריקאי. לאחר פרישתו ממשחק מילא מספר תפקידים ציבוריים בהם שגריר ארצות הברית במקסיקו.

==ביוגרפיה==
נולד בשם ג'ון אנתונר גולנור בלוס אנג'לס. אמו ממקסיקו ואביו ממוצא אירי. הוא למד באוניברסיטת סטנפורד וקיבל תואר בוגר בכלכלה ויחסים באמריקה הלטינית.

במלחמת קוריאה שירת כקצין מודיעין על נושאת המטוסים "פרינסטון". לאחר שחרורו ב-1955 עבר בהצלחה מבחן בד והחל להופיע בסרטים.

ב-1958 שיחק בסרט "עת לאהוב ועת למות" וזכה בפרס גלובוס הזהב לשחקן חדש ומבטיח ביותר.

ב-1959 שיחק בתפקיד ראשי בסרט חיקוי לחיים לצידן של לנה טרנר וסנדרה די.

ב-1960 שיחק בסרט פסיכו של אלפרד היצ'קוק בתור סם לומיס, בן זוגה של מריון (ג'נט לי). באותה שנה שיחק במותחן "קולות בערפל" לצידה של דוריס דיי וב"ניחוח של סקנדל" לצידה של סופיה לורן.

ב-1961 שיחק שוב עם סנדרה די בקומדיה של פיטר יוסטינוב "רומנוף וג'ולייט" בתור רומנוף, בנו של שגריר ברית המועצות ב"קונקורדיה" שמתאהב בג'ולייט, בתו של שגריר ארצות הברית באותה מדינה. באותה שנה שיחק שוב אתה בסרט "נשיקתה הראשונה של תמי".

באותה שנה שיחק בסרט "ספרטקוס" בתור יוליוס קיסר והסרט "רחוב אחורי" לצדן של סוזן הייוורד וורה מיילס.

ב-1967 שיחק בקומדיה המוזיקלית מילי המודרנית והמתוקה לצידה של ג'ולי אנדרוז.

הוא שיחק גם בטלוויזיה בסדרות כמו ספינת האהבה, "דסטרי", "המופע של דוריס דיי", "מרכז רפואי" ו"אי החלומות".

הנשיא רונלד רייגן מינה אותו לשגריר ארצות הברית במקסיקו בשנים 1981–1986.

שימש כיועץ של המזכיר הכללי של ארגון מדינות אמריקה בשנים 1960–1965.

הוא היה חבר בוועד גילדת שחקני המסך ושימש נשיא הוועד בשנים 1971–1973.

==פילמוגרפיה חלקית==
* עת לאהוב ועת למות (1958)
* חיקוי לחיים (1959)
* פסיכו (1960)
* קולות בערפל (1960)
* ספרטקוס (1960)
* רומנוף וג'ולייט (1961)
* נשיקתה הראשונה של תמי (1961)
* רחוב אחורי (1961)
* מילי המודרנית והמתוקה (1967)
* המשוגעת משאיו (1969)
* ג'ניפר (1978)

==קישורים חיצוניים==

* 
* [https://www.ibdb.com/broadway-cast-staff/john-gavin-108700 ג'ון גאווין], באתר Internet Broadway Database

קטגוריה:ערכים שבהם תבנית בריטניקה אינה מתאימה
קטגוריה:שגרירי ארצות הברית במקסיקו
קטגוריה:זוכי פרס גלובוס הזהב: קולנוע: כוכב השנה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1931
קטגוריה:אמריקאים שנפטרו ב-2018
בוסרון

בוסרון (נקרא לעיתים גם ביוכרון או רועה צרפתי), הוא כלב רועים עתיק, שמקורו במישורי מרכז צרפת.

== היסטוריה ==
כלב הבוסרון היה ידוע מאוד במשך השנים במערב אירופה, וגם ידוע בתור אחד מגזעי הכלבים שיצר את גזע הכלבים דוברמן פינצ'ר. למרות הדומי בין כלב הבוסרון לכלב הדוברמן, פרוותם של גזע הבוסרון נוטה להיות מחוספס יותר, ולכלבי הבוסרון יש זוג טלפים בעוד שלכלבי דוברמן יש טלף אחד.

ב-1809, אבה רוזיר כתב מאמר בו הוא מסביר על כלבי רועים צרפתים, ושם תיאר את ההבדל בין כלבי בריארד לכלבי בוסרון.

ב-1893, פאול מגנין הבדיל בין 2 גזעי הכלבים בוסרון ובריארד, בעזרתו של עמנואל בול.

ב-2008, כלב הבוסרון הופיע לראשונה בתערוכת הכלבים של מועדון המלונות של ווסטמינסטר .

=== היסטוריה בתור כלב שמירה ===
לכלבי הבוסרון יש היסטוריה ארוכה בתור כלבי שמירה וכלבי פיקוח של בעלי חיים כמו כבשים ובקרי בית, הבוסרון היה מאוד שימושי גם כנגד זאבים בזכות פרצופו העוין. הזן הוכח כיעיל ב-, בתור כלב שליח, כלב איתור וגילוי, כלב חיפוש, כלב משטרה ואף כלב הצלה.

כלבי הבוסרון היו מאוד יעילים בחיפוש והצלה לאחר ששני בנייני התאומים התפוצצו בפיגועי 11 בספטמבר.

== מראה ==
כלבי הבוסרון הם כלבים שחורים בגבם ובגופם, וצבועים בצבעי חום-טאן ברגליהם, אפיהם וסביב פיהם. גובה הבוסרון הוא בין 66 ל-71 ס"מ ובמשקלם, ושוקלים בין 32 ל-45 ק"ג בממוצע. כלבי הבוסרון הם שריריים ברגליהם, פרוותם מחוספסת והם גדולים ביחס לגובה כלב ממוצע. צבע עיניהם של הבוסרון הוא חום.

האוזניים של הבוסרון בדרך כלל עולות כלפי מעלה, ויש לו זוג טלפים ברגל.

== התנהגות ==
כלבי הבוסרון טובים בתור כלבי שמירה ופיקוח, הם כלבים דומיננטיים, קשוחים, חזקים וגדולים אך נחמדים ביותר כלפי הבעלים שלהם. כלבי הבוסרון שומשו זמן רוב לאורך ההיסטוריה בתור כלבי שמירה ופיקוח על בעלי חיים כמו כבשים ובקרי בית. כלבי הבוסרון מאוד אוהבים לעשות סוגי ספורט מגוונים ואוהבים להישאר בפעילות גופנית מתמדת. הם בריאים, רגועים, מנומסים ונועזים. כלבי בוסרון זכרים הם חשדנים שאנשים חדשים נכנסים לבית אך מסוגלים להיות מאוד לא ידידותיים במצבים מסוימים.

==קישורים חיצוניים==

== הערות שוליים ==

קטגוריה:גזעי כלבים
קטגוריה:כלבי רועים
דדניימינג

דדניימיינג, שם מת או דדניים (באנגלית: Deadname או deadnaming, הלחם של המילים dead, "מת", ו-name, "שם") הוא שימוש בשם לידה או בשם קודם (כלומר שם שהוא "מת") של טרנסג'נדר או א-בינארי ללא הסכמתם.<ref name="JSP"></ref> דדניימינג עשוי להיות מקרי; עם זאת, ניתן להשתמש בו גם במטרה לבטל את זהותו המגדרית של האדם.<ref></ref>

== רקע ==

המושג דדניימינג עורר מחלוקת ניכרת. תומכי נורמליזציה של זהות טרנסג'נדרית טוענים כי השמות המתים הם חלק מהסביבה העוינת שחווים אנשים טרנסיים.<ref></ref> דדניימינג יכול להיעשות בטעות גם על ידי אנשים שתומכים באנשים טרנסיים, כמו בני משפחה תומכים או חברים ותיקים שעדיין לא התרגלו להשתמש בשם החדש של האדם. עם זאת, כישלונות חוזרים ונשנים כדי להימנע מדדניימינג יכולים להיראות ככישלון בתרגול בריתות.<ref name=":0"></ref> דדניימינג יכול להוות תוקפנות גלויה או מיקרו-אגרסיה סמויה המציינת כי היעד אינו מוכר במלואו כחבר בחברה.<ref name="BAR"></ref>

גם בקרב אלה שתומכים בזהויות טרנסיות, קיימת מחלוקת בדבר הנאותות לגבי השימוש בשמות קודמים, ודדניימינג כמושג לגיטימי. כריסטופר ריד, פרופסור להיסטוריה וחוקר תרבות קווירית, טען כי התנגדות לדניימינג "מעכבת מאמצים לקבלה ושילובים עצמיים".<ref></ref> אחרים טענו כי החופש לעשות דדניימינג לא מכוסה בעקרונות החופש האקדמי.<ref></ref> מחלוקות סביב הלגיטימיות של דדניימינג הובילו לסכסוכים חריפים בתוך הקהילה הקווירית, כאשר יש הסבורים כי הדדניימינג עצמו הוא נזק מוחשי, ואחרים טוענים כי המהלך למניעת דדניימינג הוא בגדר "מחנה חינוך מחדש".<ref></ref>

מלומדים קווירים תיארו כי אנשים טרנסיים מתעקשים למנוע דדניימינג בין השאר כאסטרטגיה של קביעה עצמית לעתיד לבוא: "על ידי התעקשות על עליונות ההווה, על ידי ניסיון למחוק את העבר, או אפילו על ידי איתור רגשי של 'העצמי האמיתי' שלהם בעתיד, אותו מקום חמקמק שבו גישה (להליך התאמה מגדרית, שירותי בריאות, דיור, שכר ראוי למגורים, וכן הלאה) וכדאיות חברתית נוטות להופיע בשפע יותר".<ref></ref> תיקון דדניימינג על ידי צדדים שלישיים מצוטט כדרך לתמוך בטרנסים.

מרבית האנשים הטרנסג'נדרים והרבה א-בינאריים רואים בזהותם המגדרית היבט קבוע ובלתי משתנה באישיותם, שהיה להם תמיד. הטאבו נגד שמות מתים בדרך כלל מתרחב גם לדיונים של ימינו בנוגע לעבר, אם כי יש אנשים שמקבלים את הנוהג אם הם מוגבלים לדיון בעצמם כאשר הם מכונים בשם זה.

== מכשולים ==
ניסיונות להפסיק להיקרא בשם המת עלולים לגרום לפעמים למכשולים בירוקרטיים ומנהלתיים משמעותיים עבור אנשים טרנסג'נדרים. שינוי השם החוקי עצמו עולה זמן, כסף ומאמץ; יתר על כן, שינוי מידע מקביל כגון שמות, מיילים, לוחות זמנים בכיתות במוסדות מסוימים (כגון בתי ספר) יכול להיות מסובך.

== בישראל ==
שינוי שם פרטי הוא הליך פשוט ולפי נוהלי משרד הפנים ניתן לעשות זאת ללא קשר למגדר המקובל של השם או למגדר של הפונה: "בקשה לשינוי שם, משם גברי לשם נשי או להפך יש לאשר, אין לדרוש לשם כך הסבר ולא אישור בדבר ניתוח לשינוי מין".

== תגובות מדיניות ==
ב־12 במרץ 2021, המחלקה להדרכה ציבורית בצפון קרוליינה הודיעה כי מערכת המידע שלה לסטודנטים תציג את "השם המועדף" של התלמיד ולא את שם הלידה שלהם, מה שמבטל את הדדניימינג בדוחות המדינה, בתעודות התלמידים ובספרי ציון למורים.<ref></ref>

== ראו גם ==
* זכויות להט"ב בישראל
* זכויות להט"ב בארצות הברית
* טרנספוביה

== הערות שוליים ==

קטגוריה:דפים עם תרגומים שלא נסקרו
קטגוריה:טרנסג'נדר
באלף

באלף (בהונגרית: Balf; בגרמנית: Wolfs; לשעבר סנקט וולפגאנג) הוא כיום חלק מהעיר שופרון שבהונגריה, היה כפר עצמאי עד 1985. זהו אחד היישובים המשמעותיים של נוף, שהוא חלק מאתר מורשת עולמית, והוא אחד המקומות האופייניים והידועים של ענבים וייצרני יין באזור היין שופרון.

== מיקום ==
הכפר שוכן כ-7&nbsp;ק"מ דרום-מזרחית ממרכז העיר שופרון, ליד אגם נויזידלרזה. חלק זה של היישוב הוא עם 1000 תושבים בקושי, ושומר על אופיו הכפרי המקורי. איגרת משנת 1199 מציינת אותה בשם פרקשד. בשנת 1278 מופיע בשם וולף בכתובים.<ref>eredeti okiratokban</ref>

=== גישה ===
הגישה הקלה ביותר החלק של היישוב אפשרית על כביש 8518 (דרך באלף) מאזור שופרון, או באוטובוסים המקומי 14 שיוצא ממרכז העיר.

== היסטוריה ==
=== מקור השם ===
איגרת משנת 1199 מציינת אותו כאמור כפרקשד, אך בשנת 1278 היא כבר מוזכרת בכתבים כוולף (זאב בגרמנית). שם הצליל ההונגרי (המעוות) הנגזר מהשם הגרמני הוא שם המשמש עד היום כ"באלף".

=== תולדות ===
בזיכרונות מהמאה השנייה, 180 לספירה, מוזכר כי המים הרפואיים של באלף כבר שימשו את הרומאים. ההיסטוריה של באלף שזורה בהיסטוריה של העיר שופרון כבר מההתחלה, אזרחי שופרון החלו להשתמש במים הרפואיים לרחצה מימי הביניים. משנת 1560 הוקמו בנייני מרחץ חדשים ומשפחות אצולה רבות ביקרו בספא. כתב יד משנת 1631 מציין את המקום כספא פופולרי, הן מימיו לרחצה והן לשתייה.

בעקבות חוזה טריאנון, כמו אתרי נופש הונגריים אחרים, החל באלף לפרוח. במהלך מלחמת העולם השנייה הוקם בכפר מחנה שירות עבודה, בו מתו כ-2,000 יהודים.
קבר אחים ואנדרטה לאומית. גם קברו של הסופר אנטאל סירב ואחרים היה במקום במקור

:

== יהודים שנרצחו במקום ==
* ג'ורג' שארקזי ( בודפשט, 22 בינואר 1899 - באלף, 8 במרץ 1945) היה משורר יהודי-הונגרי, סופר פרוזה, עורך מגזין, מתרגם, פקיד פרטי. נספה בשואה במחנה העבודה באלף. בשנת 1944 גויס לעבודה בגלל מוצאו היהודי ומת זמן קצר לאחר מכן.
* גאבור הלאס (בודפשט, 4 ביולי 1901 – מרץ 1945) היה סופר, מבקר יהודי-הונגרי, היסטוריון של הספרות שנספה בשואה במחנה העבודה באלף
* אנטאל סרב (בודפשט, 1 במאי 1901 – 27 בינואר 1945) היה סופר יהודי-הונגרי משמעותי, היסטוריון ספרות, מחבר רומנים פופולריים בינלאומיים. נספה בשואה במחנה העבודה באלף. שוליים

== לקריאה נוספת ==
* אלברט טיבור: מדריך העיר שופרון (שופרון, 1998) 139-141. הוא. 
* הלקסיקון החדש של רוואי (השני)
* ווינקלר גאבור-דואיקס פאל: ספר הדרכה של שופרון (1997) 

== קישורים חיצוניים ==

* [https://web.archive.org/web/20100301085223/http://balf.sopron.hu/ האתר הרשמי של באלף]
* [https://web.archive.org/web/20100617002821/http://balf.gportal.hu/ האתר הבלתי רשמי של באלף]
* [https://web.archive.org/web/20060613193223/http://www.sopronhotels.hu/balf.html עוד על באלף באתר sopronhotels.hu]
* [https://web.archive.org/web/20070901115731/http://www.civertan.hu/legifoto/legifoto.php?page_level=594 צילומי אוויר של באלף]
* [https://web.archive.org/web/20080606043932/http://www.vasutallomasok.hu/allomas.php?az=balf תמונות של תחנת הרכבת באלף-ספא]
== הערות שוליים ==

קטגוריה:הונגריה: כפרים
יחסי סן מרינו – תאילנד

יחסי סן מרינו–תאילנד הם יחסי החוץ בין סן מרינו ותאילנד.

== סקירה כללית ==
שתי המדינות כוננו יחסים דיפלומטיים ב-12 בספטמבר 2003. שתי המדינות חברות בכמה ארגונים בינלאומיים, ובכלל זה האו"ם.

== נציגויות דיפלומטיות ==
* סן מרינו מיוצגת בתאילנד באמצעות שגריר שאינו תושב השוכן בסן מרינו.
* תאילנד מיוצגת בסן מרינו באמצעות שגרירותה ברומא, איטליה.

== קישורים חיצוניים ==

==הערות שוליים==
וירג'ין רקורדס

וירג'ין רקורדס (באנגלית Virgin Records) היא חברת תקליטים בריטית, שהוקמה על ידי היזמים ריצ'רד ברנסון, סיימון דרייפר וניק פאוול בשנת 1972, לאחר תקופה בה מכרו אלבומי מוזיקה במחירים זולים, דרך חנותם הקטנה בלונדון.<ref name=":0"></ref> החברה נחשבת לחברת תקליטים מרכזית ביחד עם חברות כמו A&M רקורדס ואיילנד רקורדס.<ref name=":0" />

החברה זכתה להצלחה והוחתמו בה אמנים מסוגות מוזיקליות שונות, כמו רוי אורביסון, דיבו, ג'נסיס, קית' ריצ'רדס, ג'נט ג'קסון, מועדון תרבות, סימפל מיינדס, לני קרביץ, הסמאשינג פאמפקינס ומייק אולדפילד. בשנת 1992 נמכרה וירג'ין ל-EMI ושמן מוזג יחד לשם וירג'ין EMI". בהמשך, הוקמה גם קפיטול רקורדס דרך שתי חברות התקליטים האלו. (EMI ויוניברסל מיוזיק גרופ היו חברות האם שלה) חברת התקליטים נרכשה לבסוף על ידי יוניברסל מיוזיק גרופ בשנת 2012.

== היסטוריה ==
השם וירג'ין (באנגלית: Virgin), על פי ריצ'רד ברנסון (באוטוביוגרפיה שלו), הגיע מעמית ששוחח איתו במסגרת פגישת עסקים. הוא הציע את השם וירג'ין מהמשמעות האנגלית: בתולה. הלוגו המקורי של חברת התקליטים עוצב על ידי המעצב והמאייר הבריטי רוג'ר דין.<ref></ref>

האלבום הראשון שיצא על ידי וירג'ין היה Tubular Bells בשנת 1973; אלבום של המוזיקאי מייק אולדפילד, שזכה להצלחה מסחרית רבה. מאוחר יותר, להקת ג'נסיס הקליטה את האלבומים שלה במסגרת חברת התקליטים הזו. במרוצת השנים, אמנים רבים כמו ג'נט ג'קסון, קית' ריצ'רדס, סימפל מיינדס ולני קרביץ הוציאו את אלבומיהם דרך חברת התקליטים הזו.<ref name=":0" />

== קישורים חיצוניים ==

* 

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:חברות תקליטים
Ayer

Ayer (באנגלית: Yesterday, ובעברית: אתמול) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra.<ref name=":0"></ref> השיר יצא לאור במאי 1994, כסינגל השביעי והאחרון מתוך האלבום בארצות הברית וארגנטינה בלבד.<ref name=":0" /> עבור השיר יצאו כמה עטיפות שונות, בהתאם למדינה בה הופץ.<ref name=":0" />

השיר הגיע למקום החמישי במצעד השירים הלטיניים.<ref name=":1"></ref>

== רקע וכתיבה ==
השיר נכתב על ידי חואניטו מרקס והופק על ידי אמיליו אסטפן, עם שני מפיקים מוזיקליים נוספים.<ref name=":0" /> הקונספט של האלבום Mi Tierra בו השיר נכלל, הוא אהבת הארץ והשיר עצמו מדבר על אהבה, נאמנות יחסים רומנטיים וכדומה.<ref name=":0" /> הוא הופץ כסינגל שיווקי רשמי מתוך האלבום, אך בהמשך הופץ כסינגל בארצות הברית וארגנטינה בלבד.<ref name=":0" />

בארצות הברית זכה השיר להצלחה רבה, כאשר הגיע למקום החמישי במצעד השירים הלטיניים והפך לאחד מהמצליחים ביותר באלבום.<ref name=":1" />

== רשימת השמעה ==
גרסאות מקוריות<ref></ref><ref></ref>
* "Ayer" <small>(גרסת האלבום)</small> – 5:15
*"Ayer" <small>(גרסת 2020 ב-Brazil305)</small> – 4:47

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1993
קטגוריה:סינגלים מ-1994
קטגוריה:שירי גלוריה אסטפן
קטגוריה:שירים בספרדית
קטגוריה:סינגלים בהוצאת אפיק רקורדס
Mi Buen Amor

Mi Buen Amor (באנגלית: My Great Love, ובעברית: אהבתי הטובה) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra.<ref name=":2"></ref> השיר יצא לאור בינואר 1994, כסינגל השישי מתוך האלבום בארצות הברית וארגנטינה בלבד.<ref name=":2" /> גם הסינגל הבא "Ayer" הופץ באותן המדינות בלבד.<ref></ref>

השיר הגיע למקום הראשון במצעד השירים הלטיניים והיה לאחד מהלהיטים הלטיניים המצליחים ביותר בשנת 1993 ו-1994.<ref name=":1"></ref>

== רקע וכתיבה ==
השיר נכתב על ידי גלוריה אסטפן ואסטפנו והופק על ידי אמיליו אסטפן, עם שני מפיקים מוזיקליים נוספים.<ref name=":2" /> הקונספט של האלבום Mi Tierra בו השיר נכלל, הוא אהבת הארץ והשיר עצמו מדבר על אהבה ובו שרה אסטפן "יש אהבות שנעלמות עם השנים, אך יש אהבות שהלהבה שלהן עדיין בוערת".<ref name=":2" /> הוא הופץ כסינגל בארצות הברית וארגנטינה בלבד.<ref name=":0"></ref>

בארצות הברית זכה השיר להצלחה רבה, כאשר הגיע למקום הראשון במצעד השירים הלטיניים והפך לאחד מהמצליחים ביותר באלבום ובמדינה באופן כללי.<ref name=":1" />

== ביקורת ==
חוסה פ. פרומיס מטעם AllMusic, כינה את השיר כ"אחד מרגעי השיא הזכורים ביותר ב-Mi Tierra".<ref></ref>

== רשימת השמעה ==
גרסאות מקוריות<ref name=":0" />
* "Mi Buen Amor" <small>(גרסת האלבום)</small> – 3:48

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1993
קטגוריה:סינגלים מ-1994
קטגוריה:שירי גלוריה אסטפן
קטגוריה:שירים בספרדית
קטגוריה:בלדות משנות ה-1990
קטגוריה:סינגלים בהוצאת אפיק רקורדס